C 434/10
HU
Az Európai Unió Hivatalos Lapja
2022.11.15.
2022.
április 5., kedd
42. hangsúlyozza, hogy biztosítani kell, hogy a mindkét fél számára méltányos döntések meghozataláért és az erőforrásokkal való hosszú távú fenntartható gazdálkodás biztosításáért felelős Halászati Szakbizottság gyorsan alakuljon meg és kezdje meg munkáját, többek között prioritásként kezelve az olyan sürgős kérdésekkel kapcsolatos munkát, mint a vizekhez való hozzáférés gyakorlati alkalmazása és a minősített hajók „közvetlen helyettesítésének” meghatározása a kereskedelmi és együttműködési megállapodás pontos végrehajtásának további elősegítése érdekében; 43. hangsúlyozza, hogy a Halászati Szakbizottság munkája során átláthatóságra van szükség, és hogy az Európai Parlamentet rendszeresen tájékoztatni kell munkájáról és az általa hozott határozatokról, ülései előtt és után egyaránt; kéri, hogy az Európai Parlament Halászati Bizottságának technikai képviselőit megfigyelőként hívják meg a Halászati Szakbizottság üléseire; 44. sürgeti a Bizottságot és a Tanácsot annak biztosítására, hogy a kereskedelmi és együttműködési megállapodás keretében hozott valamennyi határozat tartsa tiszteletben a különböző intézmények előjogait, és kövesse a megfelelő jogalkotási folyamatot, különös tekintettel a technikai intézkedésekre; 45. emlékeztet arra, hogy a kereskedelmi és együttműködési megállapodás előírja a részes felek számára, hogy konzultáljanak a civil társadalommal; hangsúlyozza annak fontosságát, hogy az ágazatot képviselő regionális szervezeteket és a regionális hatóságokat bevonják a tanácsadó csoportokba, biztosítva, hogy a közvetlenül vagy közvetve érintett régiók part menti közösségei jogi védelemben részesüljenek a kereskedelmi és együttműködési megállapodás alapján, többek között az Egyesült Királyság által hozott egyoldalú döntések hatásaival szemben; 46. kéri, hogy a halászati ágazat, a regionális hatóságok, a part menti közösségek és más érdekelt felek képviselőit aktívan vonják be a kereskedelmi és együttműködési megállapodás nyomon követésébe és végrehajtásába, különösen a megállapodás 13. és 14. cikkében előírt belföldi tanácsadó csoportokban és civil társadalmi fórumban való részvételük révén; sürgeti a Bizottságot, hogy e célból mozdítsa elő egy belső halászati tanácsadó csoport létrehozását, a meglévő tanácsadó testületek sérelme nélkül; 47. utasítja elnökét, hogy továbbítsa ezt az állásfoglalást a Tanácsnak, a Bizottságnak, a Régiók Bizottságának, a tagállamok kormányainak és parlamentjeinek, valamint Nagy-Britannia és Észak-Írország Egyesült Királysága, Jersey, Guernsey, a Man-sziget, Norvégia, Izland, Grönland és a Feröer szigetek kormányának és parlamentjének.